
Text rozhodnutia
Súd: Krajský súd Bratislava Spisová značka: 11CoP/38/2014 Identifikačné číslo súdneho spisu: 1612203656 Dátum vydania rozhodnutia: 22. 04. 2014 Meno a priezvisko sudcu, VSÚ: JUDr. Katarína Štrignerová ECLI: ECLI:SK:KSBA:2014:1612203656.1 ROZSUDOK V MENE SLOVENSKEJ REPUBLIKY Krajský súd v Bratislave v senáte zloženom z predsedníčky senátu JUDr. Kataríny Štrignerovej a členov senátu JUDr. Bianky Gelačíkovej a JUDr. Blanky Podmajerskej, vo veci starostlivosti súdu o maloletú Z. T., N.. XX.XX.XXXX, zastúpenú kolíznym opatrovníkom Úradom práce, sociálnych vecí a rodiny Malacky, Záhorácka 2942/60A, dieťa rodičov: J. Q., N.. XX.XX.XXXX, bytom V.N. XXX/XX, B., a Q. T., N.. XX.XX.XXXX, bytom S. XXX, B., o návrhu matky na zvýšenie výživného, na odvolanie otca proti rozsudku Okresného súdu Malacky, zo dňa 13.11.2013, č.k. 9P 107/2012-47, jednohlasne (pomerom hlasov 3:0), takto r o z h o d o l : Rozsudok súdu prvého stupňa sa p o t v r d z u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Okresný súd Malacky rozsudkom zo dňa 13.11.2013, č.k. 9P 107/2012-47 zvýšil vyživovaciu povinnosť otca na maloletú Z. T., N.. XX.XX.XXXX zo sumy X.XXX,-Sk mesačne sumou XXX € mesačne počnúc 01.09.2012. Zročné výživné za obdobie od 01.09.2012 do 31.10.2013 vo výške X.XXX,XX € uložil otcovi zaplatiť do 3 dní od právoplatnosti tohto rozsudku. Do zaplateného výživného otcovi započítal sumu XX €. Týmto rozsudkom zmenil rozsudok Okresného súdu Malacky zo dňa 01.04.2008, č.k. 8P 300/2008-12. Žiadnemu z účastníkov právo na náhradu trov konania nepriznal. Súd prvého stupňa takto rozhodol, keď po vykonanom dokazovaní zameranom na zistenie odôvodnených potrieb maloletej, ako aj zárobkových možností, schopností a majetkových pomerov rodičov, s následnou väzbou na vyhodnotenie zmeny pomerov od posledného rozhodnutia o výživnom dospel k záveru, že návrh matky na zvýšenie výživného je dôvodný. Porovnávajúc zmenu pomerov na strane maloletej konštatoval, že potreby maloletej od posledného rozhodnutia o výživnom rozsudkom Okresného súdu Malacky zo dňa 01.04.2008 vzrástli v zmysle zvýšenia jej potrieb. Predovšetkým vzrástli náklady spojené s výchovou, a to výrazným spôsobom, nakoľko od septembra 2012 je žiačkou základnej školy. Matka hradí náklady na školské potreby, školské poplatky, stavu v škole, takisto maloletá sa venuje aj mimoškolským aktivitám, chodí na školské výlety. Určené - zvýšené výživné považoval za primerané aj zisteným zárobkovým a majetkovým pomerom rodičov pri zohľadnení, že rodičia iné vyživovacie povinnosti nemajú. Na strane otca zohľadnil, že je zdravý, pracuje, jeho zárobkové schopnosti mu umožňujú prispievať zvýšeným výživným, navyše náklady na jeho domácnosti uhrádza spolu s manželkou. Pri určení výživného bral do úvahy aj tú skutočnosť, že otec na rozdiel od matky maloletej neposkytuje každodennú osobnú starostlivosť. Pri rozhodovaní prihliadol aj na tú skutočnosť, že otec súhlasil so zvýšením výživného o sumu XX € mesačne a matka s uvedeným zvýšením vyjadrila svoj súhlas. Zmenu pomerov na strane maloletej ustálil od septembra 2012 v súvislosti s tým, že začala navštevovať základnú školu. Zročné výživné od septembra 2012 do svojho rozhodnutia vyčíslil, toto uložil otcovi zaplatiť do 3 dní od právoplatnosti rozsudku. Vec právne posúdil podľa § 62 ods. 1 až 5, § 75 ods. 1, § 76 ods. 1, § 77 osd. 1, § 78 ods. 1 Zák. o rodine. O trovách konania rozhodol podľa § 146 ods. 1 písm. a/ O.s.p.. Proti tomuto rozsudku v zákonnej lehote podal odvolanie otec maloletej, ktorý nesúhlasil s výškou určenou súdom prvého stupňa, poukázal na to, že súhlasil so zvýšením výživného na sumu XX € mesačne a nie o sumu XX € mesačne. Pokiaľ matka tvrdí niečo iné, zavádza súd. Rovnako nesúhlasil s určením výživného od 01.09.2012, v tejto časti namietal, že súd prvého stupňa svoje rozhodnutie ani poriadne neodôvodnil. K odvolaniu otca sa písomne vyjadrila matka maloletej, ktorá navrhla rozsudok súdu prvého stupňa ako vecne správny potvrdiť. Nesúhlasila s tvrdením otca uvedeným v odvolaní, uviedla, že otcovi dňa 14.09.2013 písomnou formou zaslala návrh dohody vo výške XXX € mesačne, načo otec obratom reagoval takisto návrhom na mimosúdnu dohodu, v ktorej bol ochotný navýšiť oficiálne výživné o sumu XX € mesačne, s čím súhlasila. Z uvedeného dôvodu nesúhlasila s tvdením otca, že súd zavádzala, alebo ho inak ovplyvňovala. Naviac poukázala na to, že otec sa na pojednávanie, ktoré bolo vytýčené na deň 13.11.2013 nedostavil, svoju účasť neospravedlnil, ani nepožiadal o odročenie pojednávania. Podľa jej názoru otec pracuje, jeho zárobkové možnosti mu umožňujú aby prispieval na výživu maloletej sumou XXX € mesačne, keďže ďalšiu vyživovaciu povinnosť nemá a spolu s manželkou majú dva príjmy na chod domácnosti. Odvolací súd preskúmal rozsudok súdu prvého stupňa podľa § 212 ods. 2 písm. a/ O.s.p., vec prejednal bez nariadenia odvolacieho pojednávania podľa § 214 ods. 2 O.s.p., s verejným vyhlásením rozsudku podľa § 156 ods. 3 O.s.p. a dospel k záveru, že odvolanie otca nie je dôvodné. Predmetom konania v danej veci je návrh matky na zvýšenie výživného na maloletú. Vychádzajúc z ust. § 78 ods. 1 Zák. o rodine dohody a súdne rozhodnutia o výživnom možno zmeniť, ak sa zmenia pomery. Zmena pomerov je pritom hmotnoprávnou podmienkou toho, aby súd mohol o veci rozhodnúť. Pri rozhodovaní súd prihliada na všetky okolnosti, ktoré by mohli odôvodňovať zmenu výživného, avšak aj zistené okolnosti môžu byť dôvodom na zmenu vyživovacej povinnosti len vtedy, ak sa závažnejším spôsobom prejavia v pomeroch účastníkov v porovnaní s ich pomermi v čase vyhlásenia rozsudku. V zmysle uvedených zásad v spojení s kritériami rozhodnými pre určovanie výšky výživného na maloleté dieťa uvedenými v ust. § 62 ods. 1, 2, 4, 5, a § 75 ods. 1 Zák. o rodine postupoval v danej veci aj súd prvého stupňa, pričom so záverom ku ktorému, dospel sa plne stotožnil aj odvolací súd. V danej veci aj podľa názoru odvolacieho súdu došlo na strane maloletej od roku 2008 k podstatnej zmene pomerov v zmysle zvýšenia jej odôvodnených potrieb v rozsahu, ktorý je potrebné premietnuť do výšky výživného. Kým v roku 2008 bola dieťa vo veku 2 rokov, t.č. má 8 rokov, navštevuje 2.triedu základnej školy, jej náklady vzrástli nielen v súvislosti s fyzickým vekom, ale aj so vzdelávaním v rámci základnej školy, takisto hradením aktivít prospešných pre zdravý psychický vývoj maloletej. Je nesporné, že doposiaľ určené výživné vo výške XX,XX €, čo na 1 deň predstavuje sumu X,XX € nemôže pokryť ani časť odôvodnených potrieb maloletej, z ktorého dôvodu návrh matky na zvýšenie výživného je plne dôvodný. Pri rozhodovaní o výške výživného súd prvého stupňa správne prihliadol aj na to, že otec okrem výživného na maloletú ničím neprispieva, osobnú starostlivosť o maloletú plne zabezpečuje matka. Pokiaľ ide o námietky otca uvedené v odvolaní smerujúce k výške výživného na ktorej sa s matkou dohodli a ktorá podľa tvrdenia otca mala predstavovať sumu XX € mesačne treba uviesť, že uvedené tvrdenie otca je v rozpore s jeho písomným vyjadrením zo dňa 14.09.2013 označeným ako návrh na mimosúdnu dohodu o výške výživného, v ktorej otec uviedol, že je ochotný navýšiť oficiálne výživné o sumu XX € mesačne. Za tejto situácie, naviac pokiaľ sa otec na vytýčené pojednávanie súdom prvého stupňa nedostavil, odvolací súd odvolanie otca vyhodnotil ako nedôvodné. Bez ohľadu na otcom navrhnutú a toho času spochybňovanú dohodu o výške výživného, odvolací súd má zato, že výška výživného určená súdom prvého stupňa plne zodpovedá odôvodneným potrebám maloletej v konaní preukázaným, ako aj zárobkovým a majetkovým pomerom rodičov, vychádzajúc z príjmu matky, otca a jeho manželky, keďže žijú v spoločnej domácnosti, pri nepreukázaní otcom tvrdenej skutočnosti, že má ďalšiu vyživovaciu povinnosť. Správne je rozhodnutie súdu prvého stupňa aj v určení počiatku zmeny pomerov na strane maloletej, ktorou je jednoznačne nástup do 1.triedy základnej školy, t.j. od 01.09.2012. Súd prvého stupňa svoje rozhodnutie aj v tejto časti náležite odôvodnil, z ktorého dôvodu námietka otca aj v tomto smere je nedôvodná. Keďže súdom prvého stupňa určené - zvýšené výživné na sumu XXX € mesačne zodpovedá kritériám rozhodným pre určovanie výživného na maloleté dieťa, s následnou väzbou na preukázanú zmenu pomerov na strane maloletej od 01.09.2012, odvolací súd rozsudok súdu prvého stupňa ako vecne správny podľa § 219 ods. 1 O.s.p. potvrdil, pričom podľa ods. 2 citovaného ustanovenia poukazuje na správne právne závery súdu prvého stupňa, s ktorými sa v plnom rozsahu stotožnil. O trovách konania rozhodol odvolací súd podľa § 224 ods. 1 O.s.p., v spojení s ust. § 146 ods. 1 písm. a/ O.s.p.. Poučenie: Proti tomuto rozsudku odvolanie nie je prípustné.

